Държавен вестник, бр. 20, 2014 г., стр. 35

БРОЙ  20	
Д Ъ Р Ж А В Е Н  В Е С Т Н И К 	
СТР.  35  
по делото, че е представена цялата админи-
стративна преписка по издаване на оспореното 
решение, поради което настоящият съдебен 
състав приема, че съгласуване по цитирания 
текст не е извършено. От изложеното следва, че 
оспореният административен акт е постановен 
при съществени нарушения на администра-
тивнопроизводствените правила. Внесените 
съществени промени в плана за управление 
относно отпадането на въведените забрани за 
строителство и отпадането на регламентира-
ния ред, условия и норми за осъществяването 
му обосновават задължението на вносителя 
на проекта да извърши повторно съгласуване 
съгласно императивното изискване на чл. 34, 
ал. 3 УПМСНА. Неспазването на това изискване 
е съществено, тъй като, от една страна, ВЕЕС 
е одобрил проекта на плана и съответно не 
се е произнесъл по въведените впоследствие 
изменения на същия, от друга страна, напра-
вените съществени промени в плана не са 
съгласувани, което предпоставя приемане на 
решение без съгласуване с останалите минист-
ри. Действително заключението на ВЕЕС, било 
то положително или отрицателно, не обвързва 
органа да одобри или не плана за управление, 
тъй като се касае до становище на помощен, 
експертен орган, но съществената промяна в 
проекта за решение задължително следва да 
се съгласува по предвидения за това в закона 
ред. По същество с приемането на забележките 
на министъра на регионалното развитие и бла-
гоустройството и без извършване на повторно 
съгласуване е подменено решението на ВЕЕС. 
Ето защо при издаване на оспорения адми-
нистративен акт са допуснати съществени на-
рушения на административнопроизводствените 
правила, а изводът на тричленния състав на 
съда в обратния смисъл е незаконосъобразен 
и необоснован.
Незаконосъобразен е и изводът на съда, че 
оспореният акт е съответен на материалния 
закон. 
С отпадането на цитираните по-горе тексто-
ве от Плана за управление на Природен парк 
„Персина“ е налице и нарушение на чл. 57, т. 3 
ЗЗТ, императивно разпореждащ, че планът за 
управление съдържа норми, режими, условия 
или препоръки за осъществяване на: дейностите 
в горите, земите и водните площи; развитието 
на инфраструктурата и строителството; органи-
зацията на управлението и други, осигуряващи 
достигането на поставените цели. В случая с от-
падането на цитираните текстове в плана липсва 
регламентация относно нормите, режимите и 
условията за осъществяване на строителството 
и развитието на инфраструктурата, поради което 
оспореният административен акт е постановен 
и в нарушение на материалния закон.
Неоснователни са доводите на касатора за 
нарушение на чл. 56, т. 2 ЗЗТ с твърдение за 
противоречие на приетия план за управление 
на парк с режима на защитената територия, 
определен в заповедта за нейното обявяване. 
В раздел ІІ.6 от част 3 на плана изрично е 
посочено, че освен дейностите по чл. 31 ЗЗТ и 
заповедта за обявяване на Природен парк „Пер-
сина“ се въвеждат допълнителни ограничения 
на основание чл. 31, ал. 12 ЗЗТ. Следователно 
планът за управление не е в противоречие със 
Заповед № 684 от 4.12.2000 г. за обявяване на 
Природен парк „Персина“.
От изложеното следва, че оспореното реше-
ние на Министерския съвет е незаконосъобразно 
като постановено при съществени нарушения 
на административнопроизводствените правила 
и в нарушение на материалния закон, поради 
което същото следва да бъде отменено.
С оглед на изложеното настоящият петчле-
нен състав на Върховния административен съд 
намира, че обжалваното решение е неправилно 
като постановено в нарушение на материалния 
закон и е необосновано, поради което същото 
следва да се отмени, като се постанови друго 
решение по съществото на спора, с което ос-
пореният административен акт да се отмени.
По изложените съображения и на основание 
чл. 221, ал. 2 във връзка с чл. 222, ал. 1 АПК 
Върховният административен съд, петчленен 
състав,
Р Е Ш И :
Отменя Решение № 11402 от 2.09.2013 г., 
постановено по адм. д. № 6624/2012 г. по 
описа на Върховния административен съд, и 
вместо него постановява:
Отменя Решение № 287 от 11.04.2012 г. на 
Министерския съвет, с което е одобрен План 
за управление на Природен парк „Персина“.
Решението не подлежи на обжалване.
Председател:  
Георги Колев
1434